ทั้งนี้ ผู้ได้รับพระราชทานรางวัลดังกล่าวได้แก่ คณะแพทย์ผู้อุทิศตนศึกษาค้นคว้าและพัฒนาวิธีการรักษาผู้ป่วยโรคอุจจาระร่วงโดยการใช้เครื่องดื่มเกลือแร่ ตั้งแต่ทศวรรษที่ 1960 และทศวรรษที่ 1970 ซึ่งเป็นเทคโนโลยีแบบพอเพียงที่มีประสิทธิภาพสูงและราคาถูก สามารถช่วยชีวิตผู้ป่วยได้ปีละมากกว่า 3 ล้านคน โดยผู้ได้รับรางวัลสาขาการแพทย์ได้แก่ ศ.น.พ.สแตนลีย์ จี ชูลท์ซ (Professor Stanley G.Schultz)ส่วนสาขาการสาธารณสุข มีผู้ได้รับพระราชทานรางวัล 3 คน ได้แก่ 1.น.พ.เดวิด อาร์ นาลิน (Dr.David R. Nalin) 2.น.พ.ริชาร์ด เอ แคช (Dr.Richard A. Cash) 3.น.พ.ดิลิป มหาลานาบิส (Dr.Dilip Mahalanabis)ต่อมา เวลา 19.00 น. พระบาทสมเด็จพระเจ้าอยู่หัวทรงพระกรุณาฯ ให้ สมเด็จพระเทพรัตนราชสุดาฯสยามบรมราชกุมารีเสด็จฯ แทนพระองค์ไปทรงเป็นประธานในการพระราชทานเลี้ยงอาหารค่ำแก่ผู้ที่ได้รับรางวัลสมเด็จเจ้าฟ้ามหิดล ประจำปี 2549 ณ พระที่นั่งบรมราชสถิตยมโหฬาร ในหมู่พระที่นั่งจักรีมหาปราสาทพระบรมมหาราชวัง
ผู้ที่ได้รับรางวัลสมเด็จเจ้าฟ้ามหิดล ประจําปี 2549 คือใคร 
ศ.น.พ.สแตนลีย์ จี ชูลท์ซ